cyanic-selkie/wikianc huggingface dataset:
Honda
Historia
Vuonna 1976 Accord oli heti suosiossa ja Honda löysi markkinaraon Yhdysvalloissa.
Vuonna 1982 Honda oli ensimmäinen japanilainen autonvalmistaja Yhdysvalloissa, Honda of America aloitti autojen valmistuksen ja Japanista tuotiin uusia malleja: Prelude sekä Accordin ja Vigorin viistoperämallit.
Vuonna 1989 Honda lanseerasi VTEC-järjestelmän moottoreihinsa. Nykyisin tämä tekniikka on vakiona suurimmassa osassa Hondan autoja.
Yhtiö alkoi vuonna 1996 kehittää HondaJet-lentokonetta.
Vuonna 2015 Honda osoittautui yhdeksi monista autonvalmistajista, joiden dieselautojen päästöt olivat realistisimmissa ajotesteissä suuremmat kuin laboratoriotesteissä, mutta laittomasta toiminnasta ei ollut mitään todisteita.
Helmikuussa 2019 Honda ilmoitti sulkevansa Britannian Swindonissa sijaitsevan autotehtaansa, mikä merkitsi irtisanomista noin 3 500 työntekijälle. Hondan mukaan päätös ei liittynyt brexitiin eli Britannian eroon Euroopan unionista.
Lokakuussa 2019 Honda ja Hitachi ilmoittivat tytäryhtiöiden yhdistämisestä Hitachi Automotiveen, josta sekä Hitachi että Honda omistavat osuuden.
Vuoden 2021 huhtikuussa Honda ilmoitti että Hondan tähtäimessä on myydä vuoteen 2040 mennessä enää pelkästään sähköautoja.
Moottoriurheilu
thumb|[[Ayrton Senna voitti Hondan moottoreilla kaikki maailmanmestaruutensa.]] Hondan perustaja Sōichirō Honda oli kilpa-ajaja itsekin. Vuonna 1959 Honda saapui viiden moottoripyörän kanssa Isle of Man -kisaan, maailman arvostetuimpaan moottoripyöräkilpailuun. Pyörän alusta saatiin toimimaan kunnolla vasta vuonna 1961, jolloin Mike Hailwood saavutti ensimmäiset voitot 125 ja 250 cc -luokissa.
Hondan talli yllätti osallistumalla Formula 1 -kisaan vuonna, vain kolme vuotta ensimmäisen autonsa valmistuksen jälkeen. Yhtiö aloitti RA271-auton suunnittelun vuonna 1962, säikäyttäen eurooppalaiset Formula 1 -tallit kokonaan japanilaisella tehdastallilla (pois lukien yhdysvaltalaiset kuljettajat Ronnie Bucknum ja Richie Ginther). Huolta herätti erityisesti se, että Honda rakensi oman moottorin ja alustan, kun aikaisemmin vain Ferrari oli pystynyt samaan. Toisella kilpailukaudellaan Honda saavutti ensimmäisen palkintokorokepaikkansa, kun Ginther voitti Meksikon GP:n RA272-autolla. Vuonna Honda osallistui vain muutamaan kisaan, mutta seuraavana kautena  Honda pääsi juhlimaan taas voittoa, kun John Surtees ajoi Italian GP:n voittoon RA300-autolla. Vuonna Jo Schlesser kuoli Ranskan GP:ssä. Tämä murhenäytelmä yhdistettynä yhtiön kaupallisiin vaikeuksiin myydä autoja Yhdysvalloissa sai Hondan vetäytymään kansainvälisestä moottoriurheilusta tuona vuonna.
Honda palasi Formula 1 -sarjaan vuonna 1983 moottorivalmistajana, ja pysyi mukana vuoden 1992 loppuun asti, tehden yhteistyötä muun muassa Williamsin, Lotuksen, McLarenin ja Tyrrellin kanssa. Keke Rosberg toi Hondalle paluunsa jälkeen ensimmäisen voiton Dallasin GP:ssä vuonna 1984. Valtakautensa huipulla Honda voitti kuusi peräkkäistä valmistajien maailmanmestaruutta vuosina 1986–1991 Williamsin ja McLarenin kanssa, ja Nelson Piquet, Ayrton Senna ja Alain Prost voittivat Hondan moottoreilla viisi peräkkäistä kuljettajien maailmanmestaruutta vuosina 1987–1991. Erityisen ylivoimainen Honda oli kaudella 1988, kun McLaren-Hondat voittivat 16:sta kilpailusta uskomattomat 15.
Honda palasi takaisin F1-sarjaan vuonna 2000, valmistamalla moottorit BAR:lle. Muutaman raskaan vuoden jälkeen he saavuttivat kaudella 2004 valmistajien MM-sarjassa toisen sijan. Vuoden 2005 lopussa Honda osti BAR-tallin, ja vuodesta 2006 alkaen Honda kilpaili jälleen Formula 1:ssä omalla tallillaan. Kaudella 2006 Jenson Button voitti Unkarin GP:n, mutta joulukuun alussa 2008 Honda ilmoitti jättävänsä Formula 1:set maailman taloustilanteen heikkenemisen takia.
Honda palasi Formula 1-sarjaan McLarenin moottorintoimittajaksi kaudesta 2015 eteenpäin. McLaren ja Honda eivät saaneet yhteistyötä kuitenkaan toimimaan ja Honda lopetti moottorin valmistuksen McLarenille kaudeksi 2017. Kaudella 2018 Honda aloitti yhteistyön Toro Rosson kanssa, ja kaudella 2019 Honda alkoi työskentelemään myös Red Bullin kanssa. Kausi 2019 toikin Hondalle sen ensimmäiset voitot paluunsa jälkeen, kun Max Verstappen voitti kolme kisaa.
Autot
pienoiskuva|2016 Honda Civic pienoiskuva|2018 Honda Accord
Moottoripyörät
pienoiskuva|Honda CBR 1000 F pienoiskuva|Honda CBR 1000RR
Skootterit
pienoiskuva|Honda ASIMO
Perämoottorit
Honda on ensimmäinen merkittävä nelitahtiperämoottorien valmistaja.
Bromma
thumb|250px|Bromman kaupunginosa-alueen sijainti Tukholman kartalla. thumb|right|250px|Ilmakuvaa Brommasta. Oikealla näkyy [[Bromman lentoasema.]]
Bromma on yksi Tukholman kunnan 14 kaupunginosa-alueesta. Se on myös yksi Ruotsin entisistä kunnista. Bromman kaupunginosa-alueella oli vuonna 2006 noin 61 000 asukasta ja sen pinta-ala on 24,60 neliökilometriä. Pohjoisessa Bromma rajoittuu Hässelby-Vällingbyn ja Spånga-Tenstan kaupunginosa-alueisiin sekä Solnan ja Sundbybergin kuntiin. Etelässä Bromma rajoittuu Mälareniin.
Brommassa sijaitsee Bromman lentoasema, joka on vihitty käyttöön vuonna 1936.
Brommalainen IF Brommapojkarna on harrastaja- ja joukkuemäärältään Euroopan suurin jalkapalloseura. Seuran edustusjoukkue pelaa Ruotsin korkeimmalla sarjatasolla Allsvenskanissa.
Bromman kunta ja seurakunta
Alun perin Bromma oli kylä, jonka maille rakennettiin kirkko 1100-luvun jälkipuoliskolla. Vuoden 1862 kunnallislakien astuessa voimaan vuonna 1863 Bromman pitäjästä muodostettiin maalaiskunta. Alue kuului tuolloin Sollentunan kihlakuntaan. Sundbybergin kauppala erotettiin Brommasta omaksi kunnakseen vuonna 1888. Tukholman kaupunkiin Bromman kunta liitettiin vuonna 1916.
Bromman seurakunta on peräisin keskiajalta. Siitä erotettiin Sundbybergin seurakunta vuonna 1909. Vuonna 1955 seurakunnasta erotettiin vielä Västerledin ja Essingenin seurakunnat. Jälkimmäiseen niistä kuuluu kaksi saarta: Lilla Essingen ja Stora Essingen. Vanhan Bromman pitäjän rajat olivat kuitenkin hiukan toisenlaiset kuin näiden seurakuntien rajat nykyään ovat.
Nykyään ei ole olemassa kaupunginosaa, jonka nimi olisi Bromma. Bromman ja Västerledin kaupunginosa-alueet perustettiin vuonna 1997. Västerled kuitenkin yhdistettiin Brommaan jo vuonna 1998. Essingenin saaret kuuluvat Kungsholmenin kaupunginosa-alueeseen ja Sundbybergin kauppala muodostaa nykyään Sundbybergin kunnan.
Free Willy – Pelastakaa Willy
Free Willy – Pelastakaa Willy (Free Willy) on elokuva pojasta, Jessestä, joka joutuu suorittamaan yhdyskuntapalvelusta delfinaariossa jäätyään kiinni seinien töhrimisestä spraymaalilla.
Tarina
Delfinaariossa uiskentelee Willy-niminen miekkavalas, johon Jesse tutustuu lähemmin pudottuaan tämän altaaseen. Willy on ollut haluton yhteistyöhön kouluttajien kanssa, mutta Jesseä se alkaa kuunnella. Kaikki alkavat ihmetellä pojan taitoa kontrolloida ennen niin hankalaa eläintä. Jessen ohjauksella Willy pääsee esiintymään, mutta ihmiset ahdistavat Willyä. Poika haluaa saada Willyn vapauteen ja tämä tahto saa aikaan suuren tapahtumavyöryn, jossa Jessen sijaisperhe ja intiaanimies sekä eläinlääkäri auttavat Jesseä parhaansa mukaan.
Andrew Brunette
pienoiskuva|upright|Brunette vuonna 2007. Andrew Brunette (s. 24. elokuuta 1973 Sudbury, Ontario) on kanadalainen entinen ammattilaisjääkiekkoilija, joka pelasi NHL:ssä 16 kautta vuosina 1995–2012. Brunette oli pelipaikaltaan vasen laitahyökkääjä. Hän toimii tällä hetkellä Nashville Predatorsin päävalmentajana.
Ura
Brunette pelasi ensi pelinsä OHL:ssä Owen Sound Platersin riveissä vuonna 1990. Hän pelasi OHL:ssä kolme kautta, joista viimeisellä hän teki kovat tehopisteet: 162 pistettä 66 ottelussa. Washington Capitals varasi Brunetten NHL:n varaustilaisuudessa kesällä 1993 seitsemännellä kierroksella, 174. pelaajana.
Varausta seuranneena kautena Brunette pelasi Hampton Roads Admiralsissa ECHL:ssä vajaan kauden, kunnes hänet nostettiin AHL:ään samana kautena. Brunette pelasi vielä seuraavat neljä kautta AHL:ssä, tehden kuitenkin parinkymmenen ottelun mittaisia visiittejä Washingtoniin. Ensimmäisen NHL-ottelunsa hän pelasi kaudella 1995–1996.
Kesällä 1998 Brunette siirtyi laajennusvaraustilaisuudessa Nashville Predatorsin riveihin. Ensimmäisellä kaudellaan Nashvillessa hän pääsikin pelaamaan 77 ottelua – enemmän kuin koskaan ennen. Yhden kauden jälkeen Predatorsissa hän siirtyi NHL:n laajennusjoukkue Atlanta Thrashersiin. Toisella kaudellaan NHL:ssä Brunette löi pisteiden valossa itsensä lopullisesti läpi.
Kaudeksi 2001–2002 Brunette siirtyi Minnesota Wildiin. Pudotuspeleissä 2003 Brunette ratkaisi konferenssin puolivälierän Colorado Avalanchea vastaan ja sai näin nimensä historiankirjoihin ollen viimeinen Patrick Royn selän taakse maalin tehnyt pelaaja.
Brunette siirtyi työsulun jälkeen Colorado Avalancheen, solmittuaan seuran kanssa sopimuksen elokuussa 2005. Kauden 2005–2006 pudotuspeleissä Brunette ratkaisi jälleen sarjan, tällä kertaa Dallas Starsia vastaan konferenssin puolivälierissä. Seuraava kausi on Brunetten paras kausi tilastollisesti, hän ylitti ensimmäistä kertaa piste per peli -rajan. Kauden 2007–2008 alussa Brunette teki uransa 500. pisteen Calgary Flamesiä vastaan.
Brunette palasi kesällä 2008 Minnesota Wildiin tehtyään kolmen vuoden ja seitsemän miljoonan dollarin sopimuksen seuran kanssa. Heinäkuun alussa 2011 Brunette teki yhden vuoden ja kahden miljoonan dollarin sopimuksen Chicago Blackhawksin kanssa. Kausi 2011–2012 jäi hänen pelaajauransa viimeiseksi.
Brunette ilmoitti pelaajauransa päättymisestä helmikuussa 2013, jolloin hänet nimitettiin neuvonantajaksi Minnesota Wildin organisaatioon. Hän pelasi 16 kautta kestäneellä NHL-urallaan 1 110 ottelua runkosarjassa ja 49 pudotuspeleissä. Pisteitä hän teki runkosarjassa 733, 268 maalia ja 465 syöttöpistettä, ja pudotuspeleissä 35, 17 maalia ja 18 syöttöpistettä.
Brunetten fyysisiä ominaisuuksia on kehuttu, ja hän pelasikin joulukuun 2001 loukkaantumisen jälkeen 509 ottelua putkeen helmikuuhun 2009.
Kesäkuussa 2022 Brunette erotettiin Panthersin päävalmentajan tehtävästä ja hän lähti New Jersey Devilsiin apuvalmentajaksi.
Toukokuussa 2023 Nashville Predators nimesi Brunetten päävalmentajakseen.
Fakhreddine Ben Youssef
Fakhreddine Ben Youssef (s. 21. kesäkuuta 1991) on tunisialainen jalkapalloilija. Hyökkääjänä pelaava Ben Youssef edustaa Saudi-Arabian valioliigassa Ettifaqia.
Seurajoukkueura
Ben Youssef aloitti seurauransa pääsarjassa kaudella 2011–2012 CS Sfaxienin riveissä. Hän teki avauskaudellaan kolme maalia. Ben Youssef juhli Tunisian mestaruutta kaudella 2012–2013.
Tammikuussa 2015 Ben Youssef siirtyi kolmenvuoden sopimuksella FC Metzin riveihin. Hän pelasi kuitenkin kuusi ottelua ja jätti seuran heinäkuussa 2015.
Esperance
Ben Youssef palasi lyhyen ajan sisällä takaisin Tunisiaan ja Espérancen riveihin heinäkuussa 2015. Hän saavutti heti menestystä voittamalla kauden päätteeksi Tunisian cupin toisen kerran urallaan. Pääsarjassa Espérance sijoittui toiseksi ja Ben Youssef onnistui maalinteossa kahdeksan kertaa ollen maalitilaston viides ja Espérancen kolmanneksi paras maalintekijä. Kaudella 2016–2017 Ben Youssef teki viisi maalia kymmenessä pelissä ja juhli kauden päätteeksi Tunisian mestaruutta. Hän aloitti vielä kauden 2017–2018 Espérancen riveissä tehden kauden alkupuolella neljä maalia 12 pelaamassaan sarjaottelussa. Hän siirtyi kesken kauden tammikuussa 2018 Saudi-Arabiaan.
Ettifaq
Tammikuussa 2018 Ben Youssef siirtyi Ettifaq FC:hen. Hän pelasi avauskaudellaan kahden ottelua, joissa hän teki neljä maalia. Joukkue sijoittui kauden päätyttyä neljänneksi.
Maajoukkueura
Ben Youssef pelasi ensimmäisen maaottelunsa Egyptiä vastaan 16. lokakuuta 2012. Ja teki avausmaalinsa maajoukkueessa toisessa ottelussaan Irakia vastaan.
Ben Youssef valittiin vuoden 2013 Afrikan-mestaruuskisoihin, jossa hän pelasi vaihtopelaajan roolissa. Tunisian kisat päättyivät alkulohkoon.
Kesäkuussa 2018 Ben Youssef valittiin Tunisian maajoukkueeseen 2018 MM-kilpailuihin Venäjälle. Hän pelasi Tunisian kaikissa kolmessa lohko-ottelussa. Maalinteossa Ben Youssef onnistui kerran viimeisessä ottelussa Panamaa vastaan.
Omar
Omar voi tarkoittaa seuraavia:
Úmar Umar Omar ウマル Omar
Micke Silén
Micke Silén (s. 1953) on suomalainen copywriter ja yksi mainostoimisto Taivaan perustajista. Hänet palkittiin elämäntyöstään Platinahuipulla Grafia ry:n Vuoden Huiput 2014 -kilpailussa.
1970-luvun lopulla Silén piti Malmössä Ruotsin armeijan ylijäämätuotteita myyvää kauppaa ja kiinnostui mainosalasta Lundin yliopiston iltakurssilla. Hän pääsi harjoittelijaksi erään luennoitsijan mainostoimistoon, mutta palasi kuitenkin kotimaahansa Suomeen.
Vuonna 1996 Silén perusti viiden muun osakkaan kanssa Taivas-mainostoimiston, joka teki kampanjoita muun muassa Radiolinjalle. Taivas kasvoi Jussi Nurmion johtamana monialakonserniksi, joka perusti Habbosta tunnetuksi tulleen Sulake Corporation Oy:n ja kiinteistönvälitysalaa mullistamaan pyrkineen Igglon. Taivas-konserni laajentui Viroon, Latviaan, Liettuaan, Venäjälle ja Lontooseen, kunnes vuonna 2008 alkanut matalasuhdanne alkoi murentaa yrityksen menestystä. Taivas Group teki konkurssin 2012, mutta alkuperäinen mainostoimisto jatkaa toimintaansa.
Silén on yhä mukana toimistossa, mutta keskittyy yhä enemmän maatilansa hoitoon Kerimäellä. Vuonna 2013 hän voitti Vuoden Huippujen printtimainontasarjassa Kultahuipun Ateneumin taidemuseolle suunnitellulla 52 sielua -näyttelyn ilmoituksella.
Tony Oller
Vuonna 2012 Oller ja hänen entinen näyttelijäkollegansa Malcolm David Kelley perustivat popduo MKTO:n. He saivat levytyssopimuksen Columbia Recordsilta ja vuoden 2014 tammikuussa julkaistiin duon nimeä kantava esikoisalbumi MKTO.
Gamla bankhuset
Gamla bankhuset on Uumajassa, Ruotsissa sijaitseva keltainen kaksikerroksinen uusrenessanssityylinen kivirakennus, joka rakennettiin vuonna 1877. Rakennus sijaitsee Storgatan 34:ssä Uumajanjoen pohjoispuolella. Rakennuksen pyöreiden kulmien vuoksi se on saanut lempinimen Smörasken (suom. voirasia)
Rakennus
Rakennus on rakennettu kivestä tyypillisen uusrenessanssityylin mukaisesti vuonna 1877 Axel Cederbergin pohjapiirrosten mukaan. Cederberg toimi tuolloin kaupungin teknisenä neuvonantajana. Rakennuksessa on kaksi kerrosta, ja se on maalattu keltaiseksi. Alun perin pankin eteinen ja toimistot sijaitsivat pohjakerroksessa ja ylempi kerros oli pankinjohtajalle. Ylemmässä kerroksessa oli suuri kuusihuoneinen asunto ja poikamieshuone.
Historia
Rakennus valmistui vuonna 1877 ja se oli Westerbottens enskilda banks -yhtiön ensimmäinen pankkirakennus ja samalla Uumajan ensimmäinen kivitalo. Vuonna 1888 sattuneen Uumajan tulipalon jälkeen avautui mahdollisuus uuden pankkirakennuksen avaamiseen keskeisemmälle paikalle ja edustavampaan sijaintiin. Vuonna 1894 pankki siirsi sen toimintonsa uuteen pankkirakennukseen Rådhusparkeniin, jossa toimii tällä hetkellä Handelsbanken. Vanha pankkirakennus sen sijaan otettiin käyttöön kerrostalona. Rakennus on vuosien saatossa ollut eri yritysten käytössä, kuten Västerbottenin museon kokoelman väliaikaisena varastohuoneena vuosina 1936–1946 ja Uumajan kaupunginkirjastona vuosina 1935–1954.
Vuodesta 1980 rakennus on ollut kulttuuriperintörakennus, ja sen omistaa Umeå Energi, joka teki vuonna 1992 laajoja korjaustöitä.
Teddy Wilson Vol. 2
Vuoden 1983 painoksessa levymerkki on PRT Recordsin Jazz Reactivation ja tunnus JR 127. Jakelusta on huolehtinut PRT Ltd., 132 Western Road, Mitcham, Surrey. PRT on Precision Records and Tapes Ltd:n tuotemerkki. LP-levyjä on valmistettu Englannissa. Albumin kansitekstin on laatinut Alun Morgan.
Aikaisempi levy Teddy Wilson Vol. 1 on ilmestynyt tunnuksella Jazz Reactivation JR 108.
Kappaleet
(a) Body and Soul (Sour, Green, Heyman, Eyton) (b) Sweet Lorraine (Burwell, Parish) 5. Moonglow (Hudson, DeLange, Mills)
H. Darewski Music (1); Chappell Music Ltd. (2, 4a); Lynstorm Pub. Co. (MCPS) (3); Lawrence Wright Music (4b); Boosey & Hawkes Music Ltd. (5)
Chappell Music Ltd. (1, 2, 4); Francis Day & Hunter Music Ltd. (3)
Kokoonpano
Ennen Wilsonin trioa Arvell Shaw oli Louis Armstrongin All Stars -yhtyeessä. Nils-Bertil (Bert) Dahlander on kansallisuudeltaan ruotsalainen.
Mikrotietokone
pienoiskuva|[[Commodore 64 oli yksi suosituimmista mikrotietokoneista.]] Mikrotietokone tarkoittaa tietokonetta, jonka toiminta perustuu mikroprosessoriin ja joka on kooltaan pienempi kuin minitietokone. Mikrotietokoneet ovat neljännen sukupolven tietokoneita. Kolmannen sukupolven tietokoneet perustuivat erillisiin mikropiireihin. Ensimmäisenä kaupallisena mikrotietokoneena pidetään Micral N -tietokonetta, johon liittyen on käytetty ensi kertaa painettuna termiä mikrotietokone. Kanadalainen MCM/70 esiteltiin vuonna 1973 ja toimitukset alkoivat loppuvuodesta 1974. Japanin varhaisimpia mikrotietokoneiden valmistajia oli Sord Computer Corporation SMP80/08-mallillaan ja SMP80/x-sarjalla. Mikroprosessoreista on tullut yksittäinen määrittävä teknologia kaikissa tietokoneluokissa. Varhaisimmat henkilökohtaiset tietokoneet eivät vielä käyttäneet mikroprosessoria. Mikroprosessorit syrjäyttivät muut ratkaisut ja myös suurtietokoneet ovat siirtyneet käyttämään mikroprosessoria, mutta eivät ole mikrotietokoneita.
Sana ”mikro” on vuosituhannen vaihteen jälkeen käytännössä jäänyt pois käytöstä ja puhekielessä henkilökohtaista tietokonetta tarkoittavalla termillä ”PC”, joka juontaa juurensa IBM PC:stä, usein viitataan mikrotietokoneeseen riippumatta tietokoneen käyttötavasta tai käyttötarkoituksesta.
Historia
pienoiskuva|MCM/70. Mikrotietokoneiden vallankumoukseksi kutsutaan mikroprosessoriin perustuvien tietokoneiden yleistymistä, jonka sanotaan alkaneen Intel 4004 -suorittimen julkaisusta. Varhaisia harrastajille tarkoitettuja mikrotietokoneita seurasivat kotitietokoneiksi kutsutut mikrotietokoneet ja henkilökohtaiset tietokoneet, jotka olivat käyttäjäystävällisempiä ja voitiin ottaa suoraan käyttöön.
MCM/70 oli ensimmäisiä kannettavia tietokoneita. Osborne 1 (1981) oli ensimmäinen kaupallisesti menestynyt kannettava tietokone. Epson HX-20 (1982) on sanottu olevan ensimmäinen varsinainen "sylitietokone" (Suwa Seikosha HC-20 Japanissa).
1970-luvun lopulla Isossa Britanniassa huolestuttiin tietokoneiden aiheuttavan työttömyyttä, jonka jälkeen BBC aloitti hallituksen tukemana tietokoneosaamisen kampanjan (Computer Literacy Project, CLP). BBC lähestyi seitsemää tietokonevalmistajaa ja myönsi sopimuksen helmikuussa 1981 Acorn Computersille, jonka seurauksena syntyi BBC Micro. 1970-luvulla tuotettiin myös televisiosarjat kuten The Mighty Micro ja The Silicon Factor. 1980-luvulla seurasivat The Computer Programme, Making the Most of the Micro ja useita muita. 1990-luvulle mennessä televisio-ohjelmien sisältö siirtyi tietokoneiden alkeiden käsittelystä muun muassa peleihin ja pelaamiseen. Vuonna 1985 halpojen kotitietokoneiden markkinat romahtivat Isossa Britanniassa: vanhemmat olivat turhautuneita että lapset olivat kiinnostuneempia pelaamisesta kuin opiskelusta ja aikuiset halusivat kehittyneempiä tietokoneita.
Suomessa Koulu-tv esitti 1970-luvulla tietotekniikan perusteita Kaikkialla ATK -sarjassa. Vuonna 1982 lähettiin Yleisradiossa Maija Typin ja Pekka Lehtiön toimittamaa Kansanmikrokerho-ohjelmaa, johon sisältyi radiossa lähetettyjä ohjelmakoodiosioita eli surinoita. Ohjelmassa käytetty tietokone oli Sinclair ZX-81.
Vuonna 1975 julkaistu MOS 6502 mikroprosessori oli kilpailijoitaan nopeampi, halvempi (kymmenesosa Motorola 6800:n ja Intel 8080:n hinnasta) ja valmistusprosessi tuotti kymmenenkertaisesti toimiva mikropiirejä. Tämän seurauksena myös muiden valmistajien oli laskettava hintoja ja piiri auttoi henkilökohtaisten tietokoneiden ”vallankumouksessa”.
Vuonna 1976 julkaistu NEC TK-80 aloitti mikrotietokoneiden "boomin" Japanissa, jonka jälkeen useilta muilta yrityksiltä tuli kilpailevia tuotteita. Vuonna 1978 Sharp julkaisi Sharp MZ:n, joka valtasi puolet japanilaisista markkinoista. Vuonna 1979 NEC julkaisi NEC PC-8001:n, joka oli yhtiön ensimmäinen henkilökohtainen tietokone.
pienoiskuva|vasen|Commodore PET. Tietokonepelien pelaamiseen soveltuvat mikrotietokoneet kuten ”vuoden 1977 kolmikko” Apple II, Commodore PET ja TRS-80 julkaistiin vuonna 1977. Aikaisemmat mikrotietokoneet kuten Altair 8800 (1975) eivät sisältäneet vielä näyttöominaisuuksia, mutta niihin pystyi liittymään päätteillä sopivien liitäntöjen ja lisälaitteiden avulla. Commodore PET:in sanotaan olleen ensimmäinen kaupallisesti menestyksekäs henkilökohtainen tietokone.
Japanissa suosittujen koneiden "kolmikkoja" (gosanke) oli useampia:
Mikrotietokoneiden nousu 1970-luvun lopulla ja 1980-luvun alussa mahdollisti useammille ihmisille pääsyn halvempiin tietokoneisiin kouluissa ja kotonaan. Sinclair Researchin ZX80, ZX81 ja ZX Spectrum olivat huomattavan suosittuja 1980-luvun alussa halvan hintansa myötä. ZX Spectrum myi yli 5 miljoonaa kappaletta. Vuonna 1984 14 japanilaista yhtiötä oli mukana MSX-tietokoneiden valmistuksessa. Guinness World Recordsin mukaan vuonna 1982 julkaistu Commodore 64 myi yli 17 miljoonaa kappaletta ja on kaikkien aikojen myydyin yksittäinen tietokonemalli.
Suomessa oli vuonna 1980 vajaat tietokonetta ja vuonna 1983  televisioon kytkettävää mikrotietokonetta. Vuonna 1988 Suomessa suunniteltiin jokaisen kansalaisen kytkemistä tietoverkkoon.
Sovellusohjelmat kuten VisiCalc (1979) laajensivat mikrotietokoneiden käyttöä harrastuksesta ja pelaamisesta myös yrityskäyttöön. VisiCalc oli aikansa "killer application". Kauppiaat alkoivat myymään Apple II:sta ja VisiCalcia yhtenä pakettina ja se oli yksi syy jonka johdosta Applesta tuli menestynyt yritys. Kaksi vuotta myöhemmin IBM julkaisi IBM PC:n, jonka jälkeen syntyivät IBM PC -yhteensopivat kloonikoneet. Vuonna 1982 pienen yrityksen käyttöön tarkoitetulta mikrotietokoneelta vaadittiin CP/M-käyttöjärjestelmä, VisiCalc tai vastaava ohjelma, 80-sarakkeen näyttö, näppäimistö numeronäppäimistöllä ja alle hinta. Vuonna 1983 julkaistu Lotus 1-2-3 oli IBM PC:n läpimurtosovellus.
Mikro- ja minitietokoneen käsitteet hämärtyivät 1970-luvun lopulla, kun ominaisuuksiltaan minitietokoneita vastaavat koneet alkoivat käyttää mikroprosessoreja. Minitietokoneista kuten VAXista kehitettiin mikroprosessoria käyttäviä malleja kuten MicroVAX. Työasema on 1980-luvulla syntynyt tietokoneluokka, joka toi VAX:in kaltaisen suorituskyvyn työpöydälle. Työasema perustui edulliselle mikroprosessorille, joka oli tyypillisesti Motorola 68000. Gordon Bellin mukaan "henkilökohtainen työasema" esiteltiin vuonna 1981 kun Apollo Computer, Sun Microsystems ja Xerox esittelivät työasemansa ja varhaiset omaksujat ottivat ne käyttöön. Mikrotietokoneet yleistyivät nopeasti myös laboratorioissa ja kirjastoissa, sekä automaatiossa ja telekommunikaatiossa.
Vuonna 1980 julkaistua Commodore VIC-20:tä markkinoitiin "käyttäjäystävällisenä tietokoneena", joka näkyi muun muassa ohjekirjan suunnittelussa ja käytetyissä symboleissa. Tietokonetta myytiin myös tavallisissa jälleenmyyntiliikkeissä erikoisliikkeiden sijaan, joka asetti sen myös kilpailemaan pelikonsolien kanssa. Tietokone myös suunniteltiin halpaan hintaluokkaan japanilaisten tietokoneiden vaikutuksesta ja maksoi vähemmän kuin sen kilpailijat. Yrityskäyttöön tarkoitettu Sony SMC-70 julkaistiin joulukuussa 1982 ja se oli ensimmäinen henkilökohtainen tietokone 3,5" tuuman levykeasemalla.
Lokakuussa 1982 NEC ilmoitti NEC PC-9801 -tietokoneesta. NEC PC-98 -sarja myi yli 15 miljoonaa kappaletta kymmenen vuoden aikana ja hallitsi suurta osaa markkinoista Japanissa.
Vertailu tietokoneiden hinnoista joulukuussa 1982.
Vuoden 1983 videopelilama vaikutti muun muassa Atarin toimintaan. Suomessa vuonna 1983 julkaistiin Salora Fellow.
Kotitietokoneiden hintasota vuonna 1983 ajoi muun muassa Texas Instrumentsin ulos kotitietokoneiden markkinoilta ja Commodoren sekä Atarin taloudellisesti heikkoon tilanteeseen. Texas Instruments oli aiemmin ajanut Commodoren vaikeaan tilanteeseen laskimien myynnissä. Texas Instruments pudotti TI-99/4A:n hintaa ja Commodore VIC-20:n hintaa. VIC-20:stä tuli ensimmäinen miljoona kappaletta myynyt mikrotietokone. TI-99/4A myi 2,8 miljoonaa kappaletta. Commodoren julkaistua Commodore 64:n Atari liittyi mukaan ja laski Atari 400:n ja Atari 800:n hintoja. Hintasodan neurauksena MSX-valmistajat olivat haluttomia lähtemään Yhdysvaltain markkinoille. Ennen vuotta 1982 ei ollut juurikaan alle dollarin henkilökohtaisia tietokoneita ja tietokoneita myytiin erikoistuneissa liikkeissä. Commodore aloitti tietokoneiden myynnin myös muissa liikkeissä kuten K-Mart Yhdysvalloissa. Tietokoneet kuitenkin tulivat entistä laajemman yleisön saataville hintojen laskun myötä, muun muassa Commodoren Jack Tramielin vaikutuksesta. Ohjelmistokehittäjillä oli toiveita lisätä opetus- ja hyötyohjelmia myyntiä koteihin vuonna 1984 julkaistulle IBM PCjr -tietokoneelle, joka oli merkittävästi aiempaa IBM PC:tä edullisempi. PCjr-tietokoneen toivottiin myös ”tuovan uskottavuutta” kotitietokoneiden markkinoille.
Vuonna 1984 Apple julkaisi Macintosh 128K -mallin (alkujaan nimellä ”Apple Macintosh”, myöhemmin nimi muutettu) aloittaen vahvalla myynnillä, joka hiipui seuraavana vuonna. Syyksi hiipumiseen sanotaan alkuperäisen laitteiston tekniset rajoitukset ja kilpailu Commodorelta ja Atarilta. Macintoshille heinäkuussa 1985 julkaistu PageMaker oli alustan läpimurtosovellus ja sanotaan aloittaneen työpöytäjulkaisemisen alan.
pienoiskuva|Amiga 1000. CES-messuilla esiteltiin vuonna 1984 Amigan Lorraine-prototyyppiä: Amiga 1000 julkaistiin vuonna 1985 ja sen videopiirit pystyivät manipuloimaan kuvaa kahdesta 40:een kertaa nopeammin kuin mikään muu henkilökohtainen tietokone markkinoilla siihen aikaan. Amiga oli maailman ensimmäinen "multimedia-PC", joka oli klassinen esimerkki aikaansa edellä olevasta tuotteesta. Amigan yhdistelmä graafista käyttöliittymää, komentoriviskriptausta ja moniajavaa käyttöjärjestelmää sijoitti sen lähes 10 vuotta kilpailijoita edelle. PC World sijoitti Amiga 1000:n – ”maailman ensimmäinen moniajava-multimedia-henkilöhtainen tietokone” – seitsemänneksi kaikkien aikojen henkilökohtaisten tietokoneiden listalla.
Heinäkuussa 1985 Atari ilmoitti aloittaneensa Atari 520 ST -mallin toimitukset jakelijoille. ST oli ensimmäinen tietokone, jossa oli integroitu MIDI-tuki. Atari ST ja Amiga 500 nousivat aloittelevien muusikoiden suosioon.
Vuonna 1987 julkaistua Sharp X68000 -tietokonetta kutsuttiin "henkilökohtaiseksi työasemaksi" ja se sai huomiota grafiikkaominaisuuksien ansiosta. Vuonna 1987 julkaistiin myös ARM-prosessoria käyttävä Acorn Archimedes, jonka prosessorista tuli myöhemmin merkittävä.
Vuonna 1990 julkaistua Video Toasteria on kutsuttu Amigan läpimurtosovellukseksi ja sen sanottiin tuoneen televisiotuotannon massoille.
Edeltäjät
Ennen mikrotietokoneita markkinoilla olivat minitietokoneet. Näiden hinta ja fyysinen koko olivat huomattavasti suurempia: suosittu PDP-8 (1965) vastasi kooltaan pakastinta ja maksoi kymmeniä tuhansia dollareita esittelyvuotenaan. Myös eräitä mikroprosessoriin perustuvia minitietokoneita on kutsuttu mikrotietokoneiksi (muun muassa TI-990/4 ja TI-990/5).
IBM 5100 (1975) minitietokone ei vielä käyttänyt mikroprosessoria vaan suoritin koostui useista mikropiireistä, mutta tietokone oli IBM:n ensimmäinen tuotantoon päätynyt henkilökohtainen tietokone ja yksi ensimmäisistä kannettavista tietokoneista.
Ennen mikroprosessorin yleistymistä oli saatavilla erillisiin logiikkapiireihin perustuvia tietokoneita kuten Kenbak-1. Mikrotietokoneen yhdeksi määritelmäksi on muodostunut mikroprosessorin käyttö. Datapoint 2200 -päätettä suunniteltiin mikroprosessoria käyttäväksi, mutta käytti edelleen diskreettiä TTL-logiikkaa.
Rakennussarjat ja yhden piirilevyn tietokoneet
Rakennussarjana saatavia tietokoneita oli markkinoilla useita, muun muassa: Altair 8800, Apple I, Cosmac VIP, COSMAC ELF, KIM-1, Lkit-16, Nascom, NEC TK-80 ja suomalainen Telmac 1800. Yhden piirilevyn tietokoneet syntyivät samalla kuten "dyna-micro".
Ohjelmistot
Käsite omisteinen ohjelmisto syntyi vuonna 1983 Applen oikeudenkäynnissä Franklin ACE-tietokoneista. Myös IBM haastoi oikeuteen kloonikoneiden valmistajia BIOSin kopioimisesta, sekä alensi omia hintojaan. Eri valmistajat myös kehittivät omia vaihtoehtoisia toteutuksia BIOSille.
Tietokoneiden suosion myötä videopeleistä tuli huomattavan suosittuja. Miljoonat myydyt koneet lisäsivät potentiaalista markkinaa peleille ja kehittivät kiinnostusta pelien tekemiseen. Videopeliteollisuudessa monet aloittivat "makuuhuoneohjelmoijina" teini-ikäisinä ja myivät pelejä postimyynnillä. Pelit olivat aluksi klooneja suosituista kolikkopeleistä. Lehdet Britanniassa kirjoittivat teini-ikäisten pelikehittäjien rikastumisesta ja nopeiden autojen hankkimisesta.
KIM-1:lle julkaistu Microchess oli ensimmäinen kaupallisesti menestyksekäs mikrotietokoneille myyty peliohjelma: pelin ensimmäinen kappale toimitettiin 18. joulukuuta 1976.
Lehdet
Mikrotietokoneiden suosio toi uusia niihin keskittyviä painettuja lehtiä. Eräissä lehdissä kuten Byte oli ohjelmien lähdekoodilistauksia eri ohjelmointikielillä. Useissa lehdissä oli valmiita ohjelmia lehden mukana tulevalla C-kasetilla, levykkeellä tai CD-ROMilla. Ensimmäisenä ohjelmakasetin liittäneenä lehtenä pidetään brittiläistä Amstrad Action -lehteä. Japanin ensimmäisiä tietokonelehtiä olivat ASCII ja I/O.
Vuonna 1984 aloitettiin suomalaiset lehdet Mikrobitti ja Printti. Etenkin Mikrobitti sisälsi myös ohjelmakoodilistauksia lehden sivuilla.
Vaikutus
Demoskenen juuret ovat edullisten mikrotietokoneiden yleistymisessä. Andy Warhol esitteli tietokonetaidetta kesällä 1985 suuren yleisön edessä. Useat muusikot ottivat mikrotietokoneet käyttöön. Video Toaster tasoitti kenttää riippumattomille videotuottajille. CGI-grafiikan teosta tuli dramaattisesti edullisempaa ja uusia artisteja ilmaantui.
Muun muassa NEC PC-8801 -sarjalle pelejä kehittäneet tulivat myöhemmin tunnetuiksi merkittävissä pelisarjoissa.
HMS Beagle (1854)
HMS Beagle oli Britannian kuninkaallisen laivaston puurunkoinen Arrow-luokan tykkivene, joka oli varustettu parkkitakilalla sekä kaksisylinterisellä yksivaihehöyrykoneella. Krimin sota loi tarpeen matalakulkuisille, liikuntakykyisille aluksille, jotka kykenivät toimimaan Itämeren ja Mustanmeren rannikkovesillä.
Valmistus
Alus tilattiin 10. huhtikuuta 1854 C. J. Mare and Companyltä Blackwallista. Aluksen koneiston toimitti Humphrys, Tennant and Dykes. Köli laskettiin vielä samana vuonna 15. huhtikuuta. Se laskettiin vesille 20. heinäkuuta ja valmistui 3. syyskuuta. Sen runko maksoi 8 302 puntaa ja koneisto 9 725 puntaa kokonaiskustannusten ollessa 23 091 puntaa.
Palvelus
Beagle otti osaa Krimin sotaan 1854–1856, jonka aikana kaksi miehistönjäsentä sai Viktorian ristin.
Alus myytiin Amiraliteetin 16. heinäkuuta 1863 antamalla määräyksellä Hongkongissa Satsuman hanille Japaniin koululaivaksi. Se nimettiin 1865 Kenkoksi. Alus romutettiin 1889.
Yo Gabba Gabba!
Yo Gabba Gabba! on Christian Jacobsin ja Scott Schultzin luoma brittiläinen lastenohjelma, jota enimmäkseen esitetään Nickelodeon-kanavalla. Ohjelmassa on kuusi hahmoa, jotka seikkailevat satumaassa. Sarjaa tuottavat The Magic Store ja Wildbrain Entertainment. Se sai ensiesityksensä 20. elokuuta 2007.
Jay Spearing
Jay Francis Spearing (s. 25. marraskuuta 1988 Wallasey, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigan Liverpoolia.
Lång
Lång on pitkää tarkoittava ruotsin kielen sana, joka esiintyy myös sukunimenä.
Tunnettuja Lång-nimisiä henkilöitä:
Entisenä nimenä:
Werder Bremen
SV Werder Bremen on Bremenissä Saksassa toimiva vuonna 1899 perustettu jalkapalloseura. Sen kotistadion on kapasiteetiltaan 42 100-paikkainen Weserstadion
Werder Bremen on voittanut neljä mestaruutta, joista ensimmäinen tuli vuonna 1965. Werder Bremenin menestyneintä aikaa oli valmentaja Otto Rehhagelin kausi. Hän tuli joukkueeseen vuonna 1980 ja oli valmennusvastuussa vuoteen 1995 saakka. Rehhagelin valmennuksessa Werder Bremen voitti Saksan mestaruudet vuosina 1988 ja 1993, Saksan Cupin vuosina 1991 ja 1994 ja Cup-voittajien cupin vuonna 1992. Menestyksen johdosta Rehhagelista tuli ensimmäinen valmentaja Bundesliigan historiassa, joka on palkattu toimeensa vakituisella työsopimuksella.
Rehhagelin lähdettyä FC Bayern Müncheniin 1995 joukkue ajautui alavireiseen tilaan muutamaksi vuodeksi Vuonna 1999 uudeksi valmentajaksi tuli Thomas Schaaf, jonka kanssa Bremen voitti tuplamestaruuden 2003–2004. Schaafin Bremen tuli tunnetuksi hyökkäävästä pelityylistään ja joukkue tekikin useana kautena enemmän maaleja Bundesliigassa kuin mikään muu sarjan joukkueista. Schaaf irtisanottiin tehtävästään keväällä 2013 kahden heikomman kauden jälkeen. . Tämän jälkeen joukkueen sijoitukset ovat kuitenkin olleet sarjassa puolenvälin alapuolella huipentuen kauden 2020–2021 jälkeiseen putoamiseen 2. Bundesliigaan. Siellä joukkue kuitenkin sijoittui toiseksi ja nousi heti takaisin.
== Saavutukset ==
Enrico Fermi
Enrico Fermi (29. syyskuuta 1901 – 28. marraskuuta 1954) oli italialais-amerikkalainen fyysikko. Erityisen tunnettu hän on työstään kvanttimekaniikan alalla, beetahajoamisen tutkimisessa ja ensimmäisen ydinreaktorin kehittämisessä. Hän sai Nobelin fysiikanpalkinnon vuonna 1938.
Elämä
Vuonna 1926 Fermi kehitti statistisen fysiikan periaatteen, jota kutsutaan Fermin–Diracin statistiikaksi.
Opetettuaan lyhyen aikaa Firenzen yliopistossa lahjakas Fermi sai teoreettisen fysiikan professuurin Roomasta vuonna 1927. Hän keräsi ympärilleen tutkijaryhmän, joka omistautui erilaisiin teoreettisiin ja kokeellisiin tutkimuksiin. Nämä nyt kuuluisiksi tulleet kokeet käsittelivät Fermin–Diracin statistiikkaa, beeta-hajoamista ja hitaiden neutronien löytämistä, joita tarvittiin ydinreaktorin kehittämisessä. Vuonna 1938 Fermille myönnettiin Nobelin fysiikanpalkinto työstään ydinfysiikan ja hitaiden neutronien parissa.
Kun Fermi oli saanut palkintonsa, hän muutti Yhdysvaltoihin vaimonsa Lauran ja lastensa kanssa. Fermin vaimo oli juutalaista syntyperää, ja Italian fasistihallinto oli juuri kiristänyt antisemitistisiä lakejaan. Fermi sai pian professuurin Columbia Universitystä. Vuonna 1945 Fermi siirtyi professoriksi Chicagon yliopistoon. Chicagossa hän työskenteli kuitenkin vuodesta 1941. Fermi sai ensimmäisenä hallitusti syntymään atomiydinten hajoamisen ketjureaktiona, mikä on ensiarvoisen tärkeää sekä atomipommin että ydinvoimaloiden rakentamisessa.
pienoiskuva|350px|Chicagon yliopiston ydinreaktoritiimi. Fermi eturivissä ensimmäinen vasemmalta
2. joulukuuta 1942 käynnistyi Chicagon yliopiston kampuksella, oikeammin sen hylätyllä tenniskentällä maailman ensimmäinen hallittu reaktiivinen ydinfissio. Fermin apureina oli niin kutsuttu "itsemurharyhmä" — joukko nuoria apulaisia. Heidän oli määrä kaataa väkevöityä kadmium-liuosta reaktion pysäyttämiseen, tapahtumien kulun siten vaatiessa. Kerrotaan, että mikäli he olisivat toimineet liian innokkaasti, Fermi uhkasi hakata heidät palasiksi pajavasaraa käyttäen. Kadmium-liuoksen kaataminen olisi tehnyt tästä "pile" eli miilu-tyypin reaktorista lopullisesti käyttökelvottoman.
Vuonna 1944 Fermi muutti perheineen Los Alamosin atomitutkimuskeskukseen atomipommin rakentamista johtaneen Robert Oppenheimerin ja muiden maailman johtavien fyysikoiden seuraan. Manhattan-projekti oli täydessä käynnissä, ja myös Fermillä oli atomipommin kehittämisessä tärkeä osa. Hänet oli ollut myös mukana komiteassa, joka päätti suositella atomipommin valmistamista Yhdysvaltain presidentille.
Toisen maailmansodan päätyttyä Fermi palasi ydintutkimuskeskukseen Chicagoon. Elämänsä loppupuolella hän tutki muun muassa pioneja ja kehitteli teoriaa kosmisen säteilyn alkuperästä. Fermi kuoli vuonna 1954 syöpään, jonka hän todennäköisesti sai työstään. Hänen hautamuistomerkkinsä on Firenzen Santa Croce -kirkossa aivan Galileo Galilein haudan vieressä. Fermin mukaan on nimetty alkuaine fermium.
Fermi oli erikoislaatuinen fyysikko siinä mielessä, että hän ei keskittynyt vain joko kokeelliseen tai teoreettiseen tutkimustyöhön vaan oli hyvä molemmissa. Erityisen taitava hän oli arvioimaan nopeasti suuruusluokkia; "Fermin metodi" tarkoittaakin nopeiden approksimaatioiden laskemista esimerkiksi kirjekuoren takapuolelle. Hän oli myös ihmisenä hyvin pidetty vaatimattomuutensa takia. Fermi oli aina valmis tekemään myös rutiininomaista työtä.
Tutkimustyö
Alkeishiukkasista bosonit noudattavat Bosen-Einsteinin statistiikkaa, ja niitä voi olla useita samassa kvanttimekaanisessa tilassa. Fermionit, joiden spinkvanttiluku on puoliluku, puolestaan noudattavat Fermin-Diracin statistiikkaa, eikä täsmälleen samassa tilassa voi olla kuin yksi hiukkanen (Paulin kieltosääntö). Kvanttimekaanisten puuhastelujensa jälkeen Fermi suuntasi huomionsa syvemmälle atomiin, sen ytimeen. Neutronin keksimisen jälkeen (James Chadwick vuonna 1932) beetahajoaminen voitiin selittää tapahtumana, jossa neutroni hajoaa protoniksi, elektroniksi ja neutriinoksi. Vuotta myöhemmin Fermi muotoili tämän täsmälliseksi kvanttimekaaniseksi teoriaksi.
Atomiydinten halkeaminen eli fissio voidaan saada aikaan pommittamalla riittävän epävakaita ytimiä neutroneilla. Halkeamisessa vapautuu lisää neutroneja, jotka puolestaan voivat halkaista uusia ytimiä. Fermi näki tämän ketjureaktion mahdollisuuden heti kun fissio oli keksitty ja alkoi tehdä kokeita, joiden tarkoituksena olisi saada ketjureaktio toimimaan hallitusti laboratoriossa. Hän onnistuikin vuonna 1942 Chicagossa; koetta voidaan pitää maailman ensimmäisenä ydinreaktorina.
Dougouténé I
Dougouténé I:n kunnan pinta-ala on 513,18 neliökilometriä. Se rajoittuu pohjoisessa Koron piirin Pel Maoudén, idässä Koron, luoteessa Dougouténé II:n ja lounaassa Bankassin piirin Bayen kuntiin sekä etelässä Burkina Fasoon. Seutu kuuluu Sahelin vyöhykkeeseen. Kunnan alueella on muutamia ajoittain kuivuvia järviä.
Kuntaan kuuluu 21 kylää ja kuusi pikkukylää. Asukkaat ovat dogoneja, fulbeja, moseja ja samoja. Uskonnot ovat islam, kristinusko ja animismi.
Paikallisia elinkeinoja ovat maanviljely, karjanhoito ja käsityöammatit. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus sekä eteläosassa durra, maissi ja riisi. Lisäksi kasvatetaan vihanneksia. Kotieläimiä ovat naudat, lampaat, vuohet, aasit, kamelit ja hevoset.
Kunnan liikenneyhteydet ovat heikot. Palveluihin kuuluu yhdeksän alakoulua, koraanikoulu, neljä koulutus- ja kehittämiskeskusta (CED), yläkoulu ja terveysasema.
ILP
ILP voi tarkoittaa seuraavia asioita:
Stargardtin tauti
Stargardtin tauti, eli perinnöllinen verkkokalvorappeuma, (lat Dystrophia retinae hereditaria) on autosomissa useimmiten resessiivisesti periytyvä sairaus, joka aiheuttaa verkkokalvon asteittaisen rappeutumisen. Tautiin ei ole toistaiseksi hoitoa.
Stargardt-potilailla esiintyy voimakasta valonarkuutta sekä sairauden edetessä näön menetystä ja kipua. Sairauden kuvasi saksalainen Karl Stargardt vuonna 1909.
Stargardtin tauti voi johtaa sokeuteen. Se alkaa oireilla tavallisesti lapsuusiällä; sen esiintyvyys lapsilla on arviolta 1/10000.
Al Israel
Al Israel (16. huhtikuuta 1935 – 16. maaliskuuta 2011) oli yhdysvaltalainen näyttelijä, joka tunnetaan parhaiten osastaan kolumbialaisena huumekauppiaana elokuvassa Scarface – arpinaama. Hän oli myös yksi kolmesta alkuperäisestä näyttelijästä, jotka lainasivat ääntään elokuvasta tehdylle videopelille Scarface: The World Is Yours.
M. M. Kaye
Mary Margeret "Mollie" Kaye (21. elokuuta 1908 Shimla, Intia – 29. tammikuuta 2004 Lavenham, Suffolk, Iso-Britannia) oli brittiläinen kirjailija, joka tunnetaan kansainvälisesti erityisesti historiallisesta suurromaanistaan Kaukaiset paviljongit (The Far Pavillions) vuodelta 1978. Kirjasta on tehty televisiosarja ja näytelmäversio. Toinen merkittävä suurromaani on vuonna 1963 ilmestynyt Pasaatituulet.
Kaye vietti lapsuutensa ja nuoruutensa Intiassa Shimlassa, brittisiirtokunnan alueella. Hänen isänsä toimi Intian valtioneuvoston puheenjohtajana. Uransa alkuvaiheilla hän asui eri puolilla maailmaa, kuten Intiassa, Egyptissä, Saksassa, Keniassa, Englannissa, ja Kyproksella sotilasmiehensä mukana ja kirjoitti pääosin dekkareita. Suurromaanien ja kevyiden dekkareiden jälkeen hän keskittyi kirjoittamaan omaelämäkerrallistrilogiaa, Share of Summeria.
Mary Margaret Kaye kuoli Suffolkissa, Iso-Britanniassa 95-vuotiaana talvella 2004.
Painajainen Paratiisitiellä
Painajainen Paratiisitiellä on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan neljäs teos. Teoksen kaikkien tarinoiden piirrokset ovat italialaisen sarjakuvapiirtäjän, "Milanon maestroksi" kutsutun ankkapiirtäjän Marco Rotan käsialaa. Kirja on julkaistu vuonna 2005, ja siitä on tehty myös nahkakantinen painos. Nimikirjoituksella varustettuja nahkakantisia painettiin tasan 200 kappaletta, joista ensimmäisiin Marco Rota antoi oman signeerauksen.
Reine Claude
Reine Claude on luumulajike (Prunus domestica ssp. italica var. claudiana). Se on saanut nimensä Ranskan kuninkaan Frans I:n puolison Claude Ranskalaisen mukaan.
Hedelmät ovat vihreitä kypsinäkin.
Nimrud
Nimrud on muinaisen Assyrian raunioitunut pääkaupunki nykyisessä Irakissa. Se sijaitsee Niniven eteläpuolella Tigrisin varrella Niniven maakunnann alueella noin 30 kilometriä Mosulista kaakkoon. Nimrud oli muinainen Kalhu ja Raamatun Kalah. Arabit antoivat kaupungille nimen Nimrud ilmeisesti muinaisen kuninkaan Nimrodin mukaan. Raamatun ensimmäisen Mooseksen kirjan mukaan Nimrod oli Nooan pojan Haamin pojan Kusin poika, siis Nooan pojanpojanpoika.
thumb|left|Kivipaasi Nimrudista. Kaupunki perustettiin 1300-luvulla ennen ajanlaskun alkua, ja se oli Assyrian toinen pääkaupunki. Kuninkaalliset rakennukset keskittyivät kahdelle kummulle, joita nykyään kutsutaan linnakkeeksi. Nimrudissa oli asutusta paljon ennen kuin siitä tuli Assyrian hallitsijoiden asuinpaikka. Noin 800-luvulla eaa. Assyrian kuninkaat yhdistivät Nimrudin nopeasti kasvavaan valtakuntaansa. Kaupungin muurien sisällä on 3,6 neliökilometrin alue, jossa olivat asuintalot, työpajat, kadut, aukiot ja puutarhat.
Ensimmäiset arkeologiset kaivaukset Nimrudissa aloitettiin vuonna 1845 brittiläisen Austen Henry Layardin johdolla. Maaliskuussa 2015 Isis-järjestö tuhosi rauniokaupunkia puskutraktoreilla. Marraskuussa 2016 Irakin armeija valtasi Nimrudin alueen takaisin Isis-järjestöltä. Valtauksen jälkeen selvisi, että Isis oli tuhonnut Nimrudin lähes kokonaan, ja arviolta 95 prosenttia alueesta on tuhottu.
°N, °W
Lumilautailun maailmancup
Lumilautailun maailmancup on kansainvälisen hiihtoliitto FIS:n järjestämä lumilautailun maailman korkeatasoisin sarjamuotoinen kilpailu. Ensimmäinen miesten maailmancup järjestettiin kaudella 1994–1995. Joulukuussa 1995 Kansainvälinen olympiakomitea päätti lisätä lumilautailun olympialaisten ohjelmaan. Ensimmäiset MM-kilpailut lajissa järjestettiin vuonna 1996. Maailmancupissa kilpaillaan seitsemässä eri kilpailumuodossa, jotka ovat freestyle-lajit half-pipe, big air ja slopestyle sekä alppilajit lumilautakrossi, lumilautakrossin joukkuekilpailu, parisuurpujottelu ja paripujottelu.
Ivan Tkatšenko
Tkatšenko aloitti pääsarjauransa HK Neftehimik Nižnekamskissa vuonna 1999. Kahden kauden jälkeen hän palasi kasvattajaseuraansa HK Lokomotiv Jaroslavliin, jossa hän on ollut voittamassa kahta Venäjän mestaruutta vuosina 2002 ja 2003. Columbus Blue Jackets varasi Tkatšenkon neljännen kierroken varauksena, varausnumerolla 98, vuoden 2002 varaustilaisuudessa. Tkatšenko oli voittamassa hopeaa Venäjän maajoukkueessa vuoden 2002 jääkiekon maailmanmestaruuskilpailuissa. Tkatšenko sai surmansa lento-onnettomuudessa 7. syyskuuta 2011 Venäjällä, kun HK Lokomotiv Jaroslavlia kauden 2011–2012 ensimmäiseen KHL-sarjan otteluun kuljettamassa ollut lentokone putosi maahan.
Atšinsk
Atšinsk on kaupunki Krasnojarskin aluepiirissä Venäjällä. Se sijaitsee Tšulymjoen rannalla 184 kilometriä Krasnojarskista länteen. Kaupunki on Atšinskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Atšinskin kautta kulkee Novosibirskin ja Irkutskin välinen M53-valtatie sekä Siperian rautatie, josta haarautuvat sivuradat Abakaniin ja Lesosibirskiin. Asukkaita on 110 300 henkeä (vuonna 2009).
Salibandyn alle 19-vuotiaiden poikien maailmanmestaruuskilpailut 2009
Salibandyn alle 19-vuotiaiden poikien maailmanmestaruuskilpailut 2009 olivat järjestyksessään viidennet nuorten poikien MM-kilpailut. Ne pelattiin Suomessa. A-sarjan pelit järjestettiin Turussa turkuhallissa ja B-sarjan pelit Raisiossa Kerttulan liikuntahallissa. Mestaruuden vei toista kertaa peräkkäin Ruotsi.
Atšinsk
Vuonna 1641 Belyi Ijus -joen rannalle rakennettiin Atšinskin linnake. Vuoden 1683 tulipalon jälkeen se siirrettiin Tšulymin rannalle. Vuonna 1782 Atšinskista tuli kaupunki ja Tomskin alueeseen kuuluneen kihlakunnan keskus. Vuodesta 1822 se oli Jenisein lääniin piirikuntakeskus.
Atšinskissa toimii suuri RUSALin kaivos ja alumiinitehdas, siellä on rakennus- ja elintarviketeollisuutta, öljynjalostamo ym. Kaupungissa on teatteri ja kotiseutumuseo.
Ala-Akkajärvi
Ala-Akkajärvi on Tuulomajoen vesistöön kuuluva järvi Petsamon piirin eteläosassa Murmanskin alueella Venäjällä. Ala-Akkajärven eteläpäähän laskee Ylä-Akkajärvi. Ala-Akkajärvi puolestaan laskee Akkajokeen, joka laskee edelleen Luttojokeen. Ala-Akkajärvi sijaitsee Suomen Neuvostoliitolle luovuttaman entisen Petsamon kunnan eteläosassa. Järven pohjoispäässä sijaitsee Priretšnyi niminen kylä, jonne johtaa 51 kilometriä pitkä maantie Nikkelin eteläpuolelta.
Castillo
Castillo tai del Castillo on muun muassa seuraavien henkilöiden sukunimi:
Helsingør
Helsingør on Tanskan Pääkaupunkialueella sijaitsevan Helsingørin kunnan keskustaajama. Vuoden 2012 alussa taajamassa oli 46 368 asukasta. Taajaman asukkaista 46 300 asuu Helsingørin kunnassa ja 68 Fredensborgin kunnassa.
Historia
Helsingørista on väitetty löydetyn mainintoja jo vuodelta 79 eaa., mutta varmuudella se mainittiin ensimmäistä kertaa kuningas Valdemar II:n aikana vuonna 1231.
Kuningas Eerik Pommerilainen antoi Helsingørille laajennetut kaupunginoikeudet, ja kaupunki alkoi periä tullia Juutinrauman läpi kulkevilta laivoilta. Tullin periminen lopetettiin vuonna 1857, mikä tiesi taloudellisia vaikeuksia. Vuosina 1710–1711 rutto hävitti kolmasosan kaupungin asukkaista.
Kaupunki alkoi teollistua voimakkaasti vuodesta 1882 alkaen. Tuolloin sinne rakennettiin suurtelakka ja konetehdas. Vuodesta 1892 lähtien Helsingørin ja Ruotsin Skånessa sijaitsevan Helsingborgin välillä on toiminut säännöllinen lauttayhteys. Se oli lyhin reitti Tanskasta Skandinavian niemimaalle, kunnes Kööpenhaminan ja Malmön välille valmistui Juutinrauman silta vuonna 2000.